Ramaphosa, Macron verenig in siening oor entstof | Maroela Media
Frankryk se pres. Emmanuel Macron en pres. Cyril Ramaphosa Vrydag in Pretoria. (Foto: GCIS)
Die president van Frankryk, Emmanuel Macron, sê armer lande betaal waarskynlik veel meer as ryker lande vir die Covid-19-entstof.
Macron het Vrydag 'n pleidooi vir gereguleerde pryse vir entstofdosisse tydens sy eerste staatsbesoek aan Suid-Afrika gemaak.
Volgens die Franse president behoort Europa en Afrika kragte saam te snoer en aan te dring op 'n algemene prysbepaling en deursigtigheid wat die prys van entstofdosisse betref.
Pres. Cyril Ramaphosa het op sy beurt gesê Suid-Afrika is moeg daarvoor om in die tou vir entstofdosisse te staan.
Pres. Emmanuel Macron tydens sy besoek aan Suid-Afrika. (Foto: GCIS)
Die presidensie het intussen in 'n verklaring gesê Macron en Ramaphosa glo dat toegang tot die entstof die sleutel tot die stryd teen Covid-19 is.
Die twee het ook tydens Macron se besoek saamgestem oor die belang daarvan om entstofproduksievermoë wêreldwyd, maar veral in Afrika, te verhoog.
Luidens die verklaring is Indië se voorstel aan die Wêreldhandelsorganisasie (WHO) vir 'n tydelike kwytskelding van patentbeskerming vir Covid-19-entstowwe ook bespreek.
"Die presidente het ingestem om voort te gaan met samewerking wat daarop gemik is om navorsing, innovasie en produksie wat verder as Covid-19 strek in Suid-Afrika en Afrika uit te brei ten einde openbare gesondheidsveiligheid op die vasteland te lewer."
#FranceInSA ????????????????#BetterAfricaBetterWorld ???? pic.twitter.com/DQvCP4aL83
— Presidency | South Africa ???????? (@PresidencyZA) May 28, 2021
Ons sou nie in die tou gestaan het as jy die betaling gedoen het en voete gesleep het nie Cyril! Jy en kaders moet mos eers plunder voor enige iets gebeur
Hehehe, vra die kolonialiste om te help
Natuurlik, Afrika se armsaliges moet altyd bakhand staan vir alles want Afrika regerings troetel hulle despote- steeds kan hulle nie korrupsie en burgeroorloë in Afrika stop nie; alles wat kolonialisties is word uitgekryt en sleggesê, maar kom bedeltyd en tyd om te oes waar hulle nie saai nie, dan trap hulle lustig die Europeërs se drempels deur. En dan speel die blind gelinksde politici van Europa saam en druk hulle liefderik aan die bors. Maak mens naar..